<classify> Kuna makundi matatu, ambapo kila timu itakayoongoza katika kundi lake, moja kwa moja itafuzu kucheza Ligi kuu Tanzania Bara msimu ujao. Ruvu Shooting wenyewe watashuka dimbani kesho kucheza na Burkinafaso kwenye Uwanja wa Mabatini Mlandizi mkoani Pwani kusaka pointi tatu muhimu.Mchezo mwingine wa Kundi B utazikutanisha wanaoshika nafasi ya pili, Njombe Mji dhidi ya Kimondo katika mchezo utakaofanyika leo kwenye Uwanja wa Amani Njombe. Lipuli FC ya Iringa itacheza dhidi ya Kurugenzi katika mchezo utakaofanyika kwenye Uwanja wa Wambi Mafinga, huku Mji ya Songea itaikaribisha JKT Mlale kwenye Uwanja wa Majimaji.Katika Kundi A, leo Mji Mkuu watawakabili Africa Lyon kwenye Uwanja wa Jamhuri mjini Dodoma, wakati KMC watacheza dhidi ya Kiluvya kwenye Uwanja wa Mabatini Mlandizi. Polisi Dodoma watacheza dhidi ya Friends Rangers katika mchezo mwingine wa Kundi A utakaofanyika kwenye Uwanja wa Mgambo Mpwapwa, huku Jumapili Polisi Dar wakiwakaribisha Ashanti kwenye Uwanja wa Karume jijini Dar es Salaam.Kundi C, Rhino Rangers watawakaribisha JKT Kanembwa kwenye Uwanja wa Ali Hassan Mwinyi Tabora, Panone FC dhidi ya Geita Gold kwenye Uwanja wa Ushirika mjini Moshi, kwenye Uwanja wa Karume Musoma, wenyeji Polisi Mara watacheza dhidi ya Polisi Tabora, huku kesho Jumapili, Mbao FC watawakaribisha JKT Oljoro kwenye Uwanja wa CCM Kirumba.  <topic>: MICHEZO 